Obelaukiai

Obelaukiai – kaimas Biržų rajono savivaldybėje. Seniūnaitijos centras. Yra kultūros namai, biblioteka, paštas (LT-41006). Obelaukių I tvenkinys.

 Etimologija 

Vietovardis tikriausiai kilęs nuo bendrinio žodžio obelis.

 Istorija 

1750 m. istorijos šaltiniuose paminėtas Obelaukių užusienis (3 kiemai).Emilis Jokūbas Trečiokas. Biržų kalendorius.

Gyvenvietė sparčiai plėtėsi po 1970 m., kai buvo K. Požėlos kolūkio centrinė gyvenvietė. Būtent po 1970 m. pastatyta dauguma pastatų kaime. Iš aplinkinių kaimų (Varniūnų, Devynbalsių ir kitų) į naujai statomą gyvenvietę kėlėsi priverstinai iškeldinti naujakuriai. Žlugus komunistinei santvarkai gyvenvietė neteko reikšmės. Seniausi pastatai buvo arklidės ir Kaminskų namas, tačiau arklidės buvo menkai prižiūrimos, įlūžo stogas, o vėliau medinės perdangos, sijos, kitos detalės išgrobstytos. 2005 m. iš arklidžių liko tik pamatai. Kaminskų name kitados buvo kolūkio raštinė, vėliau įsikūrė vaikų darželis. Žlugus Obelaukių žemės ūkio bendrovei, bei užsidarius vaikų darželiui, pastatai buvo suniokoti. Tokiu būdu sunyko seniausi kaimo pastatai.

 Gyventojai 

 Šaltiniai 

Kategorija:Biržų rajono savivaldybės gyvenvietės